Det kommer Nordjylland til gode, at regeringen har besluttet at tilføre 160 flere pladser til de maritime uddannelser.

De 160 uddannelsespladser fører til uddannelse som maskinmestre, skibsfører og skibsofficerer. Sådan lyder det fra folketingsmedlem Bjarne Laustsen. - Det betyder noget for hele samfundet, at der kommer 160 maskinmesterpladser. Vi håber at vi kan få i hvert fald 30 stykker til Martec i Frederikshavn, fordi det vil styrke hele uddannelsesområdet deroppe, siger Bjarne Laustsen. På maskinmesterskolen MARTEC i Frederikshavn, har de længe ønsket, at kunne åbne op for flere studerende. Uddannelsen er nemlig blevet så populær, at de de seneste år har afvist studerende. I år ansøgte 125 om maskinmesteruddannelsen på Martec, men kun 90 studerende blev optaget.